Du skal søge fripladstilskud via Digital pladsanvisning og logge ind med MitID. Du kan først søge, når du har sagt ja tak til en plads i dagtilbud.
På Digital pladsanvisning kan du også beregne, om du kan få et økonomisk fripladstilskud.
Du skal ikke søge om økonomisk friplads på ny, hvis du får flere børn indmeldt i dagtilbud eller de skifter dagtilbud.
Se fripladsskala 2023
Søg økonomisk fripladstilskud
Svar på ansøgning
Bevilling eller afslag sendes til ansøgers digitale postkasse indenfor 14 dage fra ansøgningen er modtaget.
Du har pligt til at underrette pladsanvisningen, hvis der sker væsentlige ændringer i de økonomiske eller familiemæssige forhold, som er oplyst i ansøgningen.
Ændringen indberettes ved at lave en ny ansøgning i Digital pladsanvisning. Hvis indkomsten er sat for lavt i forhold til bevillingen, vil du blive opkrævet for meget modtaget tilskud det efterfølgende år.